Αυτό το λήμμα αφορά το **τμήμα καλαθοσφαίρισης γυναικών** της Ε.Κ. Καβάλας.  Για τον ευρύτερο σύλλογο, δείτε: Ε.Κ. Καβάλας.  

Η **Ένωση Καλαθοσφαίρισης Καβάλας** είναι ελληνικό αθλητικό σωματείο που δραστηριοποιείται στην πόλη της Καβάλας, στον ομώνυμο νομό. Επίσημο έτος ίδρυσής του είναι το 2003 και αγωνίζεται με χρώματα το σκούρο μπλε και το λευκό. Καλλιεργεί αποκλειστικά το άθλημα της καλαθοσφαίρισης για αθλήτριες και αθλητές όλων των ηλικιακών ομάδων. Χρησιμοποιεί ως έδρα το Δημοτικό Αθλητικό Κέντρο Καλαμίτσας «Αλεξάνδρα Δήμογλου», χωρητικότητας 1.490 θεατών.

Το γυναικείο τμήμα καλαθοσφάιρισης, το οποίο έχει αγωνιστεί σε δύο περιστάσεις στην Α2 Εθνική Κατηγορία, σήμερα έχει αδρανοποιηθεί και λειτουργεί μόνο σε επίπεδο ακαδημιών.

Ιστορική αναδρομή
-----------------

Λογότυπο του συλλόγου ως επαγγελματικού σωματείου.
Το καλοκαίρι του 2008 η Ε.Κ. Καβάλας απορρόφησε τα γυναικεία τμήματα καλαθοσφαίρισης άλλων σωματείων της πόλης, προκειμένου να συμμετάσχουν κατά την αγωνιστική περίοδο 2008-09 ως κοινή δύναμη στο Πρωτάθλημα της Α2 Εθνικής Κατηγορίας, όπου είχε ήδη εξασφαλίσει την παραμονή του ο Σ.Α.Κ. Αστέρας.

Οι αγωνιστικές υποχρεώσεις της ομάδας ξεκίνησαν από το θεσμό του Κυπέλλου Ελλάδος, όπου αντιμετώπισε στην Α' Φάση τον Απόλλωνα Καρδίτσας. Γνωρίζοντας την ήττα με σκορ 65-48, αποκλείστηκε από τη συνέχεια. Την ίδια χρονιά η Καβάλα εντάχθηκε στον Όμιλο Βορρά της Α2 Εθνικής, τον οποίο συνέθεσαν 14 σύλλογοι. Στο πλαίσιο αυτό συγκέντρωσε 9 νίκες και 17 ήττες, χωρίς να παρατηρηθεί ισοβαθμία. Στην τελική βαθμολογική κατάταξη κατέλαβε την 11η θέση, αποτυγχάνοντας να παραμείνει στην κατηγορία. Προπονητής της ομάδας τη χρονιά αυτή ήταν ο Παναγιώτης Παπανικολάου.

Η ομάδα της Ε.Κ. Καβάλας αγωνίστηκε την περίοδο 2009-10 στο τοπικό Πρωτάθλημα Ανατολικής Μακεδονίας και Θράκης, στο οποίο δήλωσαν συμμετοχή μόλις 4 ομάδες. Μετά το πέρας της διαδικασίας, ο σύλλογος είχε 4 νίκες και 2 ήττες, με αποτέλεσμα να τερματίσει 2ος πίσω από την Ασπίδα Ξάνθης. Περίπου η ίδια εικόνα διαμορφώθηκε και την περίδο 2010-11. Η Ε.Κ. Καβάλας συγκέντρωσε και πάλι 4 νίκες και 2 ήττες, τερματίζοντας στη 2η θέση πίσω από το Γ.Α.Σ. Κομοτηνή.

Την επόμενη χρονιά, 2011-12, το τοπικό Πρωτάθλημα δεν ήταν ανταγωνιστικότερο, αφού και πάλι μόλις τέσσερις ομάδες διεκδίκησαν την κορυφή του τελικού βαθμολογικού πίνακα. Τελικά ήταν η Ε.Κ. Καβάλας αυτή που το πέτυχε με 6 νίκες σε ισάριθμα παιχνίδια. Με τον τρόπο αυτό εξασφάλισε μία θέση στο Ειδικό Πρωτάθλημα Ανόδου που διοργάνωσε η Ε.Ο.Κ. μεταξύ των Πρωταθλητριών ομάδων των Τοπικών Ενώσεων του Βορρά. Εκεί αντιμετώπισε διαδοχικά την Ολύμπια Λάρισας (ήττα 36-60), το Λασσάνη Κοζάνης (ήττα 50-40) και το Φ.Ο. Αριδαίας (νίκη 78-54), λαμβάνοντας την 3η θέση της κατάταξης. Με τον τρόπο αυτό η Ένωση κέρδισε την επιστροφή της στην Α2 Εθνική μετά από τρία χρόνια. Προπονήτρια της ομάδας την περίοδο αυτή ήταν η Ελένη Κωνσταντινίδου.

Η χρονιά 2012-13 υπήρξε ιδιόρρυθμη οργανωτικά για την Α2 Εθνική Κατηγορία, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υπο ομίλους, με την Καβάλα - πάντα με την ίδια προπονήτρια - να αγωνίζεται στο δεύτερο από αυτούς. Στο τέλος της Α' Φάσης είχε απολογισμό 11 ήττες σε ισάριθμους αγώνες, με αποτέλεσμα να βρεθεί στην τελευταία θέση της βαθμολογίας. Κατά συνέπεια απέτυχε να περάσει στην επόμενη φάση (όπου πέρασαν σε κοινό όμιλο οι τρεις πρώτοι κάθε υποομίλου) και υποβιβάστηκε. Σε ό,τι αφορά το Κύπελλο Ελλάδος, η Ένωση αποκλείστηκε κατά την 1η Αγωνιστική της Α' Φάσης αφού ηττήθηκε εντός έδρας με μεγάλη διαφορά (55-93) από την Α.Ε. Πυλαίας.

Για την αγωνιστική περίοδο 2013-14 η Ε.Κ. Καβάλας επέστρεψε στο τοπικό Πρωτάθλημα Ανατολικής Μακεδονίας και Θράκης, στο οποίο συμμετείχαν 5 σύλλογοι. Μετά την ολοκλήρωση των αγωνιστικών της υποχρεώσεων, η ομάδα κατετάγη στη 2η θέση, πίσω από την Ασπίδα 2001 Ξάνθης. Για να το πετύχει συγκέντρωσε 6 νίκες και 2 ήττες.

Την επόμενη χρονιά, 2014-15, ο σύλλογος βρέθηκε σε κρίση και ουσιαστικά το τμήμα διαλύθηκε. Στο Πρωτάθλημα κατέγραψε 4 ήττες και 2 μηδενισμούς με αποτέλεσμα να καταλάβει την 4η και τελευταία θέση. Καθήκοντα πρώτου προπονητή διατηρούσε ο Στέργιος Τολιάδης.

Από την επόμενη χρονιά ο σύλλογος λάμβανε μέρος μόνο στα τοπικά Πρωταθλήματα Νεανίδων και Κορασίδων.

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2008-09 | 2 | Α2 Εθνική | 11 | - | 9-17 | - | - |  ? | Α' Φάση | 1 | - | - | - |
| 2012-13 | 2 | Α2 Εθνική | 7η (Υποομ) | - | 0-11 | - | - |  ? | 1η - Α' Φάσης | 1 | - | - | - |

Πρόσωπα
-------

**Διακεκριμένες καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Μυρτώ Σταμπουλή |

 |

|  |
| --- |
|  |

**Προπονητές**|  |  |  |

Τμήματα υποδομής
----------------

Σε πρώτη επίσημη διοργάνωση στην οποία έλαβαν μέρος τμήματα υποδομής της Ε.Κ. Καβάλας ήταν το Πρωτάθλημα Κορασίδων Ανατολικής Μακεδονίας και Θράκης της περιόδου 2007-08. Την επόμενη χρονιά πραγματοποίησαν το ντεμπούτο τους και οι Νεανίδες.

Συνοπτικά οι τίτλοι της Ε.Κ. Καβάλας σε επίπεδο υποδομών είναι:

* 2× Πρωταθλήματα ΝΕΑΝΙΔΩΝ Ανατολικής Μακεδονίας και Θράκης (2010, 2013)
* 6η Θέση ΠΑΝΕΛΛΗΝΙΟ ΠΡΩΤΑΘΛΗΜΑ ΝΕΑΝΙΔΩΝ 2010!!!
* 7× Πρωταθλήματα ΚΟΡΑΣΙΔΩΝ Ανατολικής Μακεδονίας και Θράκης (2009, 2010, 2011, 2012, 2018,2019,2020)
* 6η Θέση ΠΑΝΕΛΛΗΝΙΟ ΠΡΩΤΑΘΛΗΜΑ ΚΟΡΑΣΙΔΩΝ 2019!!!!
* 3η Θέση ΠΑΝΕΛΛΗΝΙΟ ΠΡΩΤΑΘΛΗΜΑ ΚΟΡΑΣΙΔΩΝ 2020!!!

#### Τμήμα Νεανίδων

Την αγωνιστική περίοδο 2009-10, με προπονητή τον Κώστα Λογοθέτη, η Ένωση κατέκτησε για πρώτη φορά το Πρωτάθλημα Νεανίδων Ανατολικής Μακεδονίας και Θράκης. Ειδικότερα συγκέντρωσε 5 νίκες και 1 ήττα στο Β' Όμιλο, καθώς και 2 νίκες στην Τελική Φάση απέναντι στους Τιτάνες Δράμας.

Στη συνέχεια αγωνίστηκε στην Προκριματική Φάση του Πανελληνίου Πρωταθλήματος Νεανίδων βρίσκοντας ως αντιπάλους τον Πιερικό Αρχέλαο και το Λασσάνη Κοζάνης. Αφού ξεπέρασε το εμπόδιο αυτό, προκρίθηκε στην Τελική Φάση. Η τελευταία έλαβε χώρα στο Ρέθυμνο τον Απρίλιο του 2010. Τον τίτλο του Πρωταθλητή Ελλάδος Νεανίδων διεκδίκησαν επίσης οι ομάδες: Εσπερίδες Καλλιθέας (Νότια Αττική), Δ.Α.Σ. Άνω Λιοσίων (Αττική), Μ.Ε.Ν.Τ. (Θεσσαλονίκη), Αρκάδι Ρεθύμνου (Κρήτη) και Άμιλλα Τριπόλεως (Κεντρική και Νότια Πελοπόννησος). Η Καβάλα τερμάτισε στην 5η θέση του τελικού βαθμολογικού πίνακα, με απολογισμό 1 νίκη και 4 ήττες. Στην κορυφαία πεντάδα του τουρνουά συμπεριλήφθηκε η αθλήτριά της, Μυρτώ Σταμπουλή, η οποία συγκέντρωσε και τους περισσότερους πόντους για λογαριασμό της ομάδας (77 πόντοι).

Την αγωνιστική περίοδο 2012-13 οι Νεανίδες επέστρεψαν στην κορυφή της τελικής βαθμολογικής κατάταξης του αντίστοιχου Πρωταθλήματος με 9 νίκες και 1 ήττα. Ισοβάθμησαν εκεί με τους Τιτάνες Δράμας, ωστόσο υπερίσχυσαν βάσει των μεταξύ τους αποτελεσμάτων. Εντούτοις, αυτή τη φορά απέτυχαν να περάσουν στην Τελική Φάση του Πανελλήνιου Πρωταθλήματος, που διεξήχθη στη Σκάλα Λακωνίας.

#### Τμήμα Κορασίδων

Την αγωνιστική περίοδο 2008-09 η Ένωση κατέκτησε για πρώτη φορά το Πρωτάθλημα Κορασίδων Ανατολικής Μακεδονίας και Θράκης. Ειδικότερα συγκέντρωσε 6 νίκες σε ισάριθμους αγώνες στο Β' Όμιλο, καθώς και 4 νίκες στην Τελική Φάση. Στη συνέχεια αγωνίστηκε στα Προκριματικά του Πανελλήνιου Πρωταθλήματος Κορασίδων, χωρίς να καταφέρει να περάσει στην Τελική Φάση που έλαβε χώρα στην Πτολεμαΐδα.

Την επόμενη χρονιά, 2009-10, η ομάδα των Κορασίδων αναδείχθηκε για δεύτερη συνεχόμενη χρονιά αήττητη Πρωταθλήτρια στο Τοπικό (8 νίκες στο Β' Όμιλο και 10 νίκες στην Τελική Φάση). Ακολούθως η Καβάλα συμμετείχε στα Προκριματικά του Πανελλήνιου που διεξήχθη στη Νέα Ιωνία Μαγνησίας, χωρίς να λάβει το εισιτήριο για την Τελική Φάση.

Η τρίτη συνεχόμενη κατάκτηση Πρωταθλήματος έλαβε χώρα για το τμήμα των Κορασίδων την περίοδο 2010-11 (12 νίκες στο Β' Όμιλο και 6 νίκες στην Τελική Φάση). Και πάλι δεν κατάφερε να ξεπεράσει τη Φάση των Προκριματικών του Πανελλήνιου, στην οποία και κατέλαβε τη 2η θέση.

Το μοτίβο των συνεχόμενων τίτλων για την ομάδα των Κορασίδων συνεχίστηκε και τη χρονιά 2011-12 (12 νίκες στο Β' Όμιλο και 6 νίκες στην Τελική Φάση). Ούτε αυτή τη φορά κατόρθωσε η Καβάλα να ξεπεράσει το σκόπελο των Προκριματικών προς το Πανελλήνιο Πρωτάθλημα.

Η επόμενη διάκριση για το τμήμα ήρθε λίγα χρόνια αργότερα και συγκεκριμένα κατά την αγωνιστική περίοδο 2017-18. Στην Κανονική Περίοδο ολοκλήρωσε τις αγωνιστικές του υποχρεώσεις στη 2η θέση του Β' Ομίλου, με 7 νίκες και 1 ήττα. Ισοβάθμησε μάλιστα με την πρωτοπόρο Ασπίδα 2001 Ξάνθης. Στη σειρά των Ημιτελικών, που κρίθηκε στις τρεις νίκες, ξεπέρασε με επιτυχία το εμπόδιο του Αστέρα Καβάλας (40-57 νίκη εκτός, 32-35 ήττα εντός, 45-48 νίκη εκτός). Στο Μεγάλο Τελικο επικράτησε στην παράταση της Ασπίδας με σκορ 55-49, κατακτώντας την πέμπτη του διάκριση σε επίπεδο Ανατολικής Μακεδονίας και Θράκης. Όπως και στις προηγούμενες περιστάσεις, η ομάδα της Καβάλας ήταν απούσα από την Τελική Φάση του Πανελλήνιου Κορασίδων που διεξήχθη στο Τσοτύλι Κοζάνης.

Παραπομπές
----------

1. ↑  «Κλειστό Δ.Α.Κ. Καλαμίτσας «Αλεξάνδρα Δήμογλου»» Αρχειοθετήθηκε 2016-06-28 στο Wayback Machine. πληροφορίες στον ιστότοπο Gipeda.gr.
2. ↑  «Ιστορία», πληροφορίες στον επίσημο ιστότοπο του Αστέρα Καβάλας.
3. ↑  «Προκρίθηκαν τα φαβορί»[*νεκρός σύνδεσμος*], άρθρο στον ιστότοπο Superbasket.gr, 21 Σεπτεμβρίου 2008.
4. ↑  «Τα αποτελέσματα στο Κύπελλο Γυναικών» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 21 Σεπτεμβρίου 2008.
5. 1 2 3  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Βαθμολογία Πρωταθλήματος Γυναικών 2009-2010» Αρχειοθετήθηκε 2016-03-05 στο Wayback Machine. πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
7. ↑  «Βαθμολογία Πρωταθλήματος Γυναικών 2010-2011»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
8. ↑  «Βαθμολογία Πρωταθλήματος Γυναικών 2011-2012», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
9. 1 2  «Αποτελέσματα ΕΚΑΣΑΜΑΘ: Πρωταθλήτρια η Κομοτηνή!», άρθρο στον ιστότοπο WePlayBall.gr, 5 Μαρτίου 2015.
10. ↑  «Στην Α2 Ολύμπια Λάρισας, Λασσάνη Κοζάνης και ΕΚ Καβάλας» Αρχειοθετήθηκε 2013-02-10 στο Wayback Machine. άρθρο στον ιστότοπο SuperBasket.gr, 2 Ιουλίου 2012.
11. ↑  «Αποτελέσματα Μπαράζ Ανόδου Α2 Βορρά: Στην Α2 Ολύμπια Λάρισας, Λασσάνης και Καβάλα!», άρθρο στον ιστότοπο WePlayBall.gr, 3 Ιουλίου 2012.
12. ↑  «Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!» Αρχειοθετήθηκε 2016-03-06 στο Wayback Machine. άρθρο στον ιστότοπο WePlayBall.gr, 24 Φεβρουαρίου 2013.
13. ↑  «Το πανόραμα του κυπέλλου Ελλάδας γυναικών», άρθρο στον ιστότοπο Tsiotras.blogspot.gr, 16 Σεπτεμβρίου 2012.
14. ↑  «Άνετα από την Καβάλα η Πυλαία» Αρχειοθετήθηκε 2016-03-05 στο Wayback Machine. άρθρο στον ιστότοπο WomenSports.gr, 17 Σεπτεμβρίου 2012.
15. ↑  «Βαθμολογία Πρωταθλήματος Γυναικών 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
16. ↑  «Βαθμολογία Πρωταθλήματος Γυναικών 2014-2015», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
17. ↑  «Βαθμολογία Τελικής Φάσης Πρωταθλήματος Νεανίδων 2009-2010»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
18. ↑  «Προκριματικά Πανελληνίου Νεανίδων: Στα τελικά Αρκάδι, Καβάλα, Εσπερίδες και Αμιλλα», άρθρο στον ιστότοπο WePlayBall.gr, 31 Μαρτίου 2010.
19. ↑  «Τελική φάση 24ου Πανελληνίου Νεανίδων: Πρωταθλητής το Αρκάδι Ρεθύμνου», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Απριλίου 2010.
20. ↑  «Το Αρκάδι Ρεθύμνου κατέκτησε τον τίτλο στο πανελλήνιο Πρωτάθλημα Νεανίδων στο μπάσκετ», άρθρο στον ιστότοπο Rethemnos.gr, 11 Απριλίου 2010.
21. ↑  «ΟΚΑ Αρκάδι: Oι Νεανίδες κορυφή της Ελλάδας» Αρχειοθετήθηκε 2019-04-06 στο Wayback Machine. άρθρο στον ιστότοπο του σταθμού Ήχος FM, 13 Απριλίου 2010.
22. ↑  «Βαθμολογία Τελικής Φάσης Πρωταθλήματος Νεανίδων 2012-2013»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
23. ↑  «Πανελλήνιο Πρωτάθλημα Νεανίδων: 5η θέση για το Αρκάδι», άρθρο στον ιστότοπο RethemnosNews.gr, 26 Ιουνίου 2013.
24. ↑  «Πρωταθλήτριες Ελλάδος οι Νεανίδες του Π.Α.Ο.Κ.»[*νεκρός σύνδεσμος*], άρθρο στον ιστότοπο WomenSports.gr, 24 Ιουνίου 2013.
25. ↑  «Βαθμολογία Τελικής Φάσης Πρωταθλήματος Κορασίδων 2008-2009»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
26. ↑  «Τελική φάση 20ου Πανελληνίου Κορασίδων-Πρωταθλήτριες οι Εσπερίδες»[*νεκρός σύνδεσμος*], άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Ιουλίου 2009.
27. ↑  «Βαθμολογία Τελικής Φάσης Πρωταθλήματος Κορασίδων 2009-2010» Αρχειοθετήθηκε 2021-10-02 στο Wayback Machine. πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
28. ↑  «21ο Πανελλήνιο Κορασίδων-Πρωταθλητής ο ΠΑΟΚ»[*νεκρός σύνδεσμος*], άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Ιουλίου 2010.
29. ↑  «Βαθμολογία Τελικής Φάσης Πρωταθλήματος Κορασίδων 2010-2011»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
30. ↑  «Προκριματικά Πανελληνίου Κορασίδων (Α' Ομιλος): Αήττητη στα τελικά η Πτολεμαΐδα!», άρθρο στον ιστότοπο WePlayBall.gr, 17 Ιουνίου 2011.
31. ↑  «Πήρε το Πανελλήνιο Κορασίδων ο ΠΑΟΚ», άρθρο στον ιστότοπο Sport24.gr, 3 Ιουλίου 2011.
32. ↑  «Βαθμολογία Τελικής Φάσης Πρωταθλήματος Κορασίδων 2011-2012»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
33. ↑  «Αποτελέσματα Προκριματικών Πανελληνίου Κορασίδων: Προκρίθηκε αήττητος ο Αρίων Πτολεμαΐδας!», άρθρο στον ιστότοπο WePlayBall.gr, 10 Απριλίου 2012.
34. ↑  «Πρωταθλήτριες Ελλάδας στις Κορασίδες οι Εσπερίδες», άρθρο στον ιστότοπο OnSports.gr, 22 Απριλίου 2012.
35. ↑  «Βαθμολογία Κανονικής Περιόδου Πρωταθλήματος Κορασίδων (Β' Όμιλος) 2017-2018»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
36. ↑  «Φάση Ημιτελικών Πρωταθλήματος Κορασίδων 2017-2018»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
37. ↑  «Τελική Φάση Πρωταθλήματος Κορασίδων 2017-2018»[*νεκρός σύνδεσμος*], πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
38. ↑  «Μπάσκετ Κορασίδων: Πήρε τον τελικό και κατέκτησε το πρωτάθλημα η Ένωση Καβάλας!»[*νεκρός σύνδεσμος*], άρθρο στον ιστότοπο KavalaPoint.gr, 25 Μαρτίου 2018.
39. ↑  «Πανελλήνιο Κορασίδων: Πρωταθλητής ο Κρόνος Αγίου Δημητρίου» Αρχειοθετήθηκε 2018-07-03 στο Wayback Machine. άρθρο στον ιστότοπο BasketBlog.gr, 1 Ιουλίου 2018.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Ε.Κ. Καβάλας (ακαδημίες), επίσημος ιστότοπος του ανδρικού τμήματος.
* Α.Σ. Ένωση Καλαθοσφαίρισης Καβάλας, επίσημος ιστότοπος των ερασιτεχνικών τμημάτων / ακαδημιών.
* Α.Σ. Ένωση Καλαθοσφαίρισης Καβάλας, ιστολόγιο ερασιτεχνικών τμημάτων / ακαδημιών.
* Ε.Κ. Καβάλας (ακαδημίες), επίσημος λογαριασμός στο Facebook.